**บทที่ 5**

**ผลการวิจัย**

 การวิจัยเรื่องการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ผู้วิจัยได้นำเสนอผลการวิจัยจากการวิเคราะห์ข้อมูล ดังนี้

**5.1 ผลการศึกษาสภาพปัจจุบันสภาพที่พึงประสงค์และความต้องการจำเป็นของการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษาสังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ**

 5.1.1 ผลการศึกษาเอกสาร งานวิจัยและสังเคราะห์องค์ประกอบที่เกี่ยวข้อง (Documentary Study) การมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ผู้วิจัยได้ศึกษาเอกสาร งานวิจัยและสังเคราะห์องค์ประกอบที่เกี่ยวข้องพบว่าองค์ประกอบย่อยของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ด้านการมีส่วนร่วมกับชุมชน ได้แก่ 1)การระดมความคิด 2)การร่วมวางแผน 3)การร่วมลงมือทำ 4)การร่วมติดตามประเมินผล และ 5)การรับประโยชน์ร่วมกัน ด้านทักษะชีวิตและอาชีพเกษตรสมัยใหม่ ได้แก่ 1)การสร้างสัมพันธ์กับบุคคลอื่น 2)การแก้ปัญหา 3)การสื่อสาร 4)การตัดสินใจ 5)การคิดอย่างมีวิจารณญาณ 6)การริเริ่มสร้างสรรค์ ใช้นวัตกรรมและเทคโนโลยี 7)การตระหนักรู้ในตนเอง และ 8)การจัดการอารมณ์

 5.1.2 ผลการศึกษาสภาพปัจจุบันสภาพที่พึงประสงค์และความต้องการจำเป็นของการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ผู้วิจัยได้สำรวจความคิดเห็นจากกลุ่มตัวอย่างสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ 388 โรงเรียน มีผู้ให้ข้อมูลโรงเรียนละ 5 คนประกอบด้วย ผู้บริหาร จำนวน1 คน ครู จำนวน 1 คน กรรมการสถานศึกษาขั้นพื้นฐาน จำนวน 1 คน ผู้นำชุมชน จำนวน 1 คน และผู้ปกครองนักเรียน จำนวน 1 คน ผู้วิจัยส่งแบบสอบถามทางไปรษณีย์ทั้งสิ้น 1,940 ฉบับ ได้รับกลับคืนและมีความสมบูรณ์ 1,575 ฉบับ คิดเป็นร้อยละ 81.19 ผลการวิเคราะห์สภาพปัจจุบันสภาพที่พึงประสงค์และความต้องการจำเป็นโดยใช้เทคนิค Modified Priority Needs Index (PNImodified) ดังแสดงในตารางที่ 5.1

**ตารางที่ 5.1**

*ผลการสำรวจสภาพปัจจุบัน สภาพที่พึงประสงค์ และความต้องการจำเป็นของการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่*

| ข้อ | คุณภาพชีวิต | สภาพปัจจุบัน | สภาพที่พึงประสงค์ | PNI |
| --- | --- | --- | --- | --- |
|  | S.D. | ระดับ |  | S.D. | ระดับ |
| **ด้านการมีส่วนร่วมกับชุมชน** | 2.69 | 0.39 | ปานกลาง | 4.72 | 0.38 | มากที่สุด | 0.75 |
| 1. การระดมความคิด | 2.74 | 0.42 | ปานกลาง | 4.75 | 0.43 | มากที่สุด | 0.73 |
| 1.1 ชุมชนและท่านร่วมกันแสดงความคิดเห็นในการพัฒนาโรงเรียน | 2.78 | 0.42 | ปานกลาง | 4.69 | 0.46 | มากที่สุด | 0.69 |
| 1.2 ชุมชนและท่านร่วมกันกำหนดภาพความสำเร็จในการพัฒนาโรงเรียน | 2.64 | 0.41 | ปานกลาง | 4.78 | 0.42 | มากที่สุด | 0.81 |
| 1.3 ชุมชนและท่านได้ประชุมระดมความคิดเห็นในกิจกรรมต่าง ๆ ของโรงเรียนสม่ำเสมอ | 2.79 | 0.42 | ปานกลาง | 4.77 | 0.42 | มากที่สุด | 0.71 |
| 2. การร่วมวางแผน | 2.69 | 0.44 | ปานกลาง | 4.71 | 0.40 | มากที่สุด | 0.75 |
| 2.1 ชุมชนหรือท่านมีส่วนร่วมในการกำหนดนโยบาย | 2.64 | 0.48 | ปานกลาง | 4.86 | 0.35 | มากที่สุด | 0.84 |
| 2.2 ชุมชนหรือท่านมีส่วนร่วมในการวางแผนหรือเสนอแนวทางการดำเนินงาน | 2.65 | 0.48 | ปานกลาง | 4.88 | 0.45 | มากที่สุด | 0.84 |
| 2.3 ชุมชนหรือท่านมีส่วนร่วมในการวิเคราะห์ปัญหาและเสนอความต้องการ | 2.87 | 0.34 | ปานกลาง | 4.71 | 0.32 | มากที่สุด | 0.64 |
| 2.4 ชุมชนหรือท่านมีส่วนร่วมในการวิเคราะห์ความต้องการ | 2.67 | 0.43 | ปานกลาง | 4.37 | 0.42 | มาก | 0.64 |
| 2.5 ชุมชนหรือท่านมีส่วนร่วมในการกำหนดหลักสูตร กิจกรรมหรือโครงการ | 2.64 | 0.48 | ปานกลาง | 4.71 | 0.45 | มากที่สุด | 0.78 |
| 3. การร่วมลงมือทำ | 2.61 | 0.46 | ปานกลาง | 4.55 | 0.45 | มากที่สุด | 0.74 |
| 3.1 ชุมชนหรือท่านมีส่วนร่วมในการนำกิจกรรมหรือโครงการไปปฏิบัติ | 2.66 | 0.47 | ปานกลาง | 4.27 | 0.41 | มาก | 0.61 |
| 3.2 ชุมชนหรือท่านมีส่วนร่วมในการมีส่วนร่วมในการจัดหา และสนับสนุนเงินทุน วัสดุอุปกรณ์ สถานที่ และแรงงาน | 2.66 | 0.4 | ปานกลาง | 4.71 | 0.42 | มากที่สุด | 0.77 |
| 3.3 ชุมชนหรือท่านมีส่วนร่วมในการกำกับดูแลการดำเนินงาน | 2.51 | 0.5 | ปานกลาง | 4.67 | 0.52 | มากที่สุด | 0.86 |

*(ต่อ)*

**ตารางที่ 5.1** (ต่อ)

| ข้อ | คุณภาพชีวิต | สภาพปัจจุบัน | สภาพที่พึงประสงค์ | PNI |
| --- | --- | --- | --- | --- |
|  | S.D. | ระดับ |  | S.D. | ระดับ |
| 4. การร่วมติดตามประเมินผล | 2.59 | 0.55 | ปานกลาง | 4.84 | 0.34 | มากที่สุด | 0.87 |
| 4.1 ชุมชนหรือท่านมีส่วนร่วมในการนิเทศติดตามผลการจัดการศึกษา | 2.46 | 0.72 | ปานกลาง | 4.86 | 0.35 | มากที่สุด | 0.98 |
| 4.2 ชุมชนหรือท่านมีส่วนร่วมในการประเมินผลการจัดการศึกษา | 2.59 | 0.49 | ปานกลาง | 4.91 | 0.24 | มากที่สุด | 0.90 |
| 4.3 ชุมชนหรือท่านมีส่วนร่วมในการเผยแพร่ผลการประเมินการจัดการศึกษา | 2.73 | 0.45 | ปานกลาง | 4.74 | 0.44 | มากที่สุด | 0.74 |
| 5. การรับประโยชน์ร่วมกัน | 2.84 | 0.35 | ปานกลาง | 4.73 | 0.34 | มากที่สุด | 0.67 |
| 5.1 ชุมชนหรือท่านมีส่วนร่วมในการร่วมรับประโยชน์จากการศึกษาที่จัดขึ้น | 2.81 | 0.33 | ปานกลาง | 4.44 | 0.24 | มาก | 0.58 |
| 5.2 ชุมชนหรือท่านมีส่วนร่วมในการชื่นชมผลสำเร็จของโรงเรียนร่วมกัน | 2.82 | 0.34 | ปานกลาง | 4.84 | 0.54 | มากที่สุด | 0.72 |
| 5.3 ชุมชนหรือท่านมีส่วนร่วมในการประชาสัมพันธ์เผยแพร่กิจกรรมการเรียนรู้ / โครงการต่าง ๆ | 2.88 | 0.39 | ปานกลาง | 4.91 | 0.24 | มากที่สุด | 0.70 |
| **ด้านทักษะชีวิตและอาชีพเกษตรสมัยใหม่** |  |  |  |  |  |  |  |
| 1. ด้านการสร้างสัมพันธ์กับบุคคลอื่น | 2.63 | 0.44 | ปานกลาง | 4.87 | 0.44 | มากที่สุด | 0.85 |
| 1.1 การเข้าใจมุมมองหรือความคิดคนอื่น | 2.87 | 0.34 | ปานกลาง | 4.84 | 0.63 | มากที่สุด | 0.69 |
| 1.2 การรับรู้อารมณ์หรือความรู้สึกของผู้อื่น | 2.53 | 0.49 | ปานกลาง | 4.99 | 0.24 | มากที่สุด | 0.97 |
| 1.3 การใช้คำพูดและแสดออกในการสื่อสารความรู้สึกนึกคิดของตนเอง | 2.59 | 0.41 | ปานกลาง | 4.74 | 0.54 | มากที่สุด | 0.83 |
| 1.4 การรับรู้ความรู้สึกนึกคิดและความต้องการของผู้อื่น | 2.57 | 0.49 | ปานกลาง | 4.94 | 0.44 | มากที่สุด | 0.92 |
| 1.5 การวางตัวได้ถูกต้องเหมาะสมในสถานการณ์ต่างๆ | 2.60 | 0.49 | ปานกลาง | 4.85 | 0.36 | มากที่สุด | 0.87 |
| 2. ด้านการแก้ปัญหา | 2.68 | 0.45 | ปานกลาง | 4.70 | 0.40 | มากที่สุด | 0.75 |
| 2.1 การค้นหาวิเคราะห์ และประเมินข้อมูลด้านการเกษตร | 2.73 | 0.44 | ปานกลาง | 4.83 | 0.46 | มากที่สุด | 0.77 |
| 2.2 การประเมินและจัดการปัญหา | 2.77 | 0.42 | ปานกลาง | 4.81 | 0.31 | มากที่สุด | 0.74 |
| 2.3 การระบุปัญหาและการแก้ปัญหา | 2.64 | 0.48 | ปานกลาง | 4.55 | 0.37 | มากที่สุด | 0.72 |
| 2.4 การกำหนดเป้าหมายหรือการคาดการณ์ | 2.61 | 0.41 | ปานกลาง | 4.85 | 0.39 | มากที่สุด | 0.86 |
| 2.5 การวางแผนอย่างเป็นระบบ | 2.64 | 0.48 | ปานกลาง | 4.45 | 0.46 | มาก | 0.69 |

*(ต่อ)*

**ตารางที่ 5.1**(ต่อ)

| ข้อ | คุณภาพชีวิต | สภาพปัจจุบัน | สภาพที่พึงประสงค์ | PNI |
| --- | --- | --- | --- | --- |
|  | S.D. | ระดับ |  | S.D. | ระดับ |
| 3. ด้านการสื่อสาร | 2.57 | 0.48 | ปานกลาง | 4.58 | 0.41 | มากที่สุด | 0.78 |
| 3.1 การแสดงความคิดเห็นของตนเองอย่างชัดเจน | 2.50 | 0.5 | ปานกลาง | 4.61 | 0.36 | มากที่สุด | 0.84 |
| 3.2 การแสดงออกถึงความต้องการของตนเอง | 2.55 | 0.5 | ปานกลาง | 4.77 | 0.46 | มากที่สุด | 0.87 |
| 3.3 การแสดงความชื่นชมผู้อื่น | 2.41 | 0.49 | ปานกลาง | 4.64 | 0.31 | มากที่สุด | 0.93 |
| 3.4 การเจรจาต่อรองกับผู้อื่น | 2.64 | 0.48 | ปานกลาง | 4.35 | 0.36 | มาก | 0.65 |
| 3.5 การช่วยเหลือหรือการปฏิเสธ | 2.77 | 0.42 | ปานกลาง | 4.54 | 0.54 | มากที่สุด | 0.64 |
| 4. ด้านการตัดสินใจ | 2.80 | 0.39 | ปานกลาง | 4.79 | 0.34 | มากที่สุด | 0.71 |
| 4.1 การกำหนดทางเลือกการกระทำของตนเอง | 2.71 | 0.45 | ปานกลาง | 4.65 | 0.24 | มากที่สุด | 0.72 |
| 4.2 การประเมินทางเลือกเพื่อตัดสินใจ | 2.86 | 0.34 | ปานกลาง | 4.94 | 0.32 | มากที่สุด | 0.73 |
| 4.3 การประเมินผลที่ได้จากการตัดสินใจ | 2.77 | 0.44 | ปานกลาง | 4.91 | 0.34 | มากที่สุด | 0.77 |
| 4.4 การเลือกทางที่ถูกต้องเหมาะสม | 2.86 | 0.34 | ปานกลาง | 4.64 | 0.44 | มากที่สุด | 0.62 |
| 5. ด้านการคิดอย่างมีวิจารณญาณ | 2.81 | 0.40 | ปานกลาง | 4.86 | 0.30 | มากที่สุด | 0.73 |
| 5.1 การรู้จักแยกแยะข้อมูลข่าวสารปัญหาและสถานการณ์เกี่ยวกับการเกษตร | 2.84 | 0.37 | ปานกลาง | 4.74 | 0.24 | มากที่สุด | 0.67 |
| 5.2 การประเมินสถานการณ์รอบตัวด้วยหลักเหตุผลและข้อมูลที่ถูกต้อง | 2.73 | 0.42 | ปานกลาง | 4.84 | 0.38 | มากที่สุด | 0.77 |
| 5.3 การรับรู้ปัญหาสาเหตุของปัญหาหาทางเลือกและตัดสินใจ | 2.77 | 0.46 | ปานกลาง | 4.91 | 0.34 | มากที่สุด | 0.77 |
| 5.4 การแก้ปัญหาในสถานการณ์ต่าง ๆ อย่างสร้างสรรค์ | 2.88 | 0.34 | ปานกลาง | 4.94 | 0.24 | มากที่สุด | 0.72 |
| 6. ด้านการริเริ่มสร้างสรรค์ ใช้นวัตกรรมและเทคโนโลยี | 2.90 | 0.38 | ปานกลาง | 4.74 | 0.45 | มากที่สุด | 0.64 |
| 6.1 การกำหนดเป้าหมายได้ชัดเจนสมดุลบนฐานความสำเร็จตามเกณฑ์ที่กำหนด | 2.86 | 0.31 | ปานกลาง | 4.74 | 0.54 | มากที่สุด | 0.66 |
| 6.2 การจัดการให้เกิดประสิทธิภาพสูงสุดในการทำงาน | 3.00 | 0.32 | ปานกลาง | 4.85 | 0.36 | มากที่สุด | 0.62 |
| 6.3 การกำกับติดตามจำแนกวิเคราะห์และจัดเรียงลำดับความสำคัญ | 2.86 | 0.54 | ปานกลาง | 4.71 | 0.48 | มากที่สุด | 0.65 |
| 6.4 การคิดค้นหาแนวทางพัฒนาการเกษตรให้ทันการเปลี่ยนแปลงอยู่เสมอ | 2.87 | 0.34 | ปานกลาง | 4.67 | 0.42 | มากที่สุด | 0.63 |
| 7. ด้านการตระหนักรู้ในตนเอง | 2.73 | 0.46 | ปานกลาง | 4.54 | 0.43 | มากที่สุด | 0.66 |
| 7.1 การรู้จักความถนัดความสามารถจุดเด่นจุดด้อยของตนเอง | 2.84 | 0.44 | ปานกลาง | 4.72 | 0.52 | มากที่สุด | 0.66 |

*(ต่อ)*

**ตารางที่ 5.1**(ต่อ)

| ข้อ | คุณภาพชีวิต | สภาพปัจจุบัน | สภาพที่พึงประสงค์ | PNI |
| --- | --- | --- | --- | --- |
|  | S.D. | ระดับ |  | S.D. | ระดับ |
| 7.2 การเข้าใจความแตกต่างของแต่ละบุคคล | 2.71 | 0.45 | ปานกลาง | 4.47 | 0.32 | มาก | 0.65 |
| 7.3 การยอมรับเห็นคุณค่าและภาคภูมิใจตนเองและผู้อื่น | 2.73 | 0.46 | ปานกลาง | 4.37 | 0.46 | มาก | 0.60 |
| 7.4 การมีเป้าหมายในชีวิตและมีความรับผิดชอบ | 2.64 | 0.48 | ปานกลาง | 4.61 | 0.43 | มากที่สุด | 0.75 |
| 8. ด้านการจัดการอารมณ์ | 2.83 | 0.37 | ปานกลาง | 4.64 | 0.46 | มากที่สุด | 0.64 |
| 8.1 การรู้สาเหตุของความเครียด | 2.73 | 0.45 | ปานกลาง | 4.67 | 0.47 | มากที่สุด | 0.71 |
| 8.2 การรู้วิธีการควบคุมอารมณ์และความเครียด | 2.83 | 0.34 | ปานกลาง | 4.63 | 0.41 | มากที่สุด | 0.64 |
| 8.3 การรู้วิธีผ่อนคลายอารมณ์ของตนเอง | 2.87 | 0.33 | ปานกลาง | 4.65 | 0.47 | มากที่สุด | 0.62 |
| 8.4 การหลีกเลี่ยงและปรับเปลี่ยนพฤติกรรมที่ก่อให้เกิดอารมณ์ไม่พึงประสงค์ | 2.87 | 0.34 | ปานกลาง | 4.62 | 0.48 | มากที่สุด | 0.61 |
| โดยรวม | 2.72 | 0.33 | ปานกลาง | 4.72 | 0.41 | มากที่สุด | 0.73 |

 จากตารางที่ 5.1 พบว่า สภาพปัจจุบันการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ โดยรวมอยู่ในระดับปานกลาง (=2.72, S.D.=0.33) มีสภาพที่พึงประสงค์การมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ โดยรวมอยู่ในระดับมากที่สุด (=4.72, S.D.=0.41) และมีความต้องการจำเป็นในการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ โดยรวมเท่ากับ 0.73 ซึ่งแสดงให้เห็นว่ามีอัตราการเปลี่ยนแปลงในเชิงพัฒนาการจากสภาพปัจจุบันไปยังสภาพที่พึงประสงค์คิดเป็นร้อยละ 73

 5.1.3 ผลการศึกษาพหุกรณี (Multi-case Study) เกี่ยวกับองค์ประกอบของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

 ผู้วิจัย ได้ศึกษาหน่วยงานที่มีการปฏิบัติที่เป็นเลิศ เป็นสถานศึกษา จำนวน 4 แห่ง มีการดำเนินการตามองค์ประกอบที่กำหนดสรุปได้ดังนี้

 1. มหาวิทยาลัยเทคโนโลยีสุรนารี ตำบลสุรนารี อำเภอเมืองนครราชสีมา จังหวัดนครราชสีมา เป็นหน่วยงานที่ผลิตนิสิตนักศึกษาในระดับปริญญาตรี โท เอก จากการที่ผู้วิจัยได้เข้าศึกษาดูงาน พบปะสนทนากับคณบดี บุคลากรในสำนักเทคโนโลยีการเกษตรพบว่า การบริหารจัดการองค์กรมีการดำเนินการที่มีส่วนสัมพันธ์ กับองค์ประกอบรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพสมัยใหม่ ในสำนักเทคโนโลยีการเกษตร มหาวิทยาลัยสุรนารี ประกอบด้วย 4 ภาควิชา คือ พืช สัตว์ อาหาร และชีวภาพ มีอาจารย์ปฏิบัติการสอนรวม 40 คน อาจารย์ทุกคนทุกสาขาวิชาจะระดมช่วยกันหมดตามความรู้ความสามารถของแต่ละคน อาจารย์ทุกคนจะมาถามที่วิจัยของตนเอง โดยทุกคนจะมุ่งที่งานวิจัยอย่างเดียวไม่เกี่ยวกับเอกสาร การดำเนินการจะเทียบเท่ากับภาควิชาฟาร์มของมหาวิทยาลัย มุ่งสร้างกำไรธุรกิจโดยมหาวิทยาลัยจะช่วยดูแล มีการจัดฝึกอบรมเกี่ยวกับงานธุรกิจ อบรมเกี่ยวกับวิชาชีพ มีการดิวกับเกษตรกรที่สนใจโดยตรง ดิวกับสมาคมต่าง ๆ เพื่อนำไปสู่การให้สมาชิกได้รับผลประโยชน์มากที่สุด ในการดำเนินงานเกษตรกรผู้สนใจ หรือกลุ่มเกษตรกรที่สนใจในงานวิจัยของอาจารย์แต่ละเรื่องนั้น จะเข้าร่วมอบรมหารือวางแนวทางในการปฏิบัติ และดำเนินงานร่วมกันเพื่อมุ่งสู่ความสำเร็จของงานเป็นหลัก โดยทุกคนร่วมคิดร่วมวางแผนร่วมลงมือทำ ร่วมติดตามผลประเมินผลและรับประโยชน์ร่วมกัน ที่สำคัญอย่างหนึ่งในแต่ละกลุ่มจะมีการติดต่อประสานงานกัน เพื่อให้ความช่วยเหลือซึ่งกันและกันซึ่งถือว่าเป็นเรื่องสำคัญยิ่งเรื่องหนึ่ง ในการที่จะนำพาให้กิจการ กิจกรรมของตนเองและกลุ่มบรรลุเป้าหมายวัตถุประสงค์ตามที่ตั้งเอาไว้

 2. วิทยาลัยเกษตรและเทคโนโลยีมหาสารคาม ตำบลเขวา อำเภอเมืองมหาสารคาม จังหวัดมหาสารคาม เป็นหน่วยงานที่ผลิตนักเรียนนักศึกษา ในระดับ ปวช. ปวส. และปริญญาตรี จากการที่ผู้วิจัยได้เข้าศึกษาดูงานแลกเปลี่ยนเรียนรู้ข้อมูลต่าง ๆ จากฝ่ายบริหาร คือ รองผู้อำนวยการวิทยาลัยทำให้ทราบว่าวิทยาลัยเกษตรและเทคโนโลยีมหาสารคามเป็นสถานศึกษาที่มีการปฏิบัติ เป็นเลิศในการบริหารจัดการในด้านต่าง ๆ จากการประกวดสถานศึกษาดีเด่น 50 กว่าวิทยาลัย วิทยาลัยเกษตรและเทคโนโลยีมหาสารคามชนะเลิศ 2 ปีซ้อน เริ่มจากปี 2554 เป็นต้นมา และเป็นแชมป์มาตลอดระยะเวลา 50 ปี โดยอาศัยหลักการบริหารจัดการโดยชุมชนเข้ามามีบทบาทมีส่วนร่วม ปราชญ์ชุมชน เกษตรกรผู้นำชุมชน ส่วนราชการต่าง ๆ เข้ามามีส่วนร่วมในการบริหารจัดการการเรียนรู้จนประสบผลสำเร็จสู่การเป็นวิทยากรระดับประเทศ ผู้ปกครองเกษตรกรที่เข้ามามีส่วนร่วมกับทางวิทยาลัยประสบผลสำเร็จในการประกอบอาชีพ โดยยึดหลักการระดมความคิด ร่วมวางแผน ร่วมลงมือทำ ร่วมติดตามผลประเมินผล และที่สำคัญร่วมรับผลประโยชนที่เกิดขึ้นในทุก ๆ ด้าน มีการแลกเปลี่ยนเรียนรู้การเกษตรสมัยใหม่และการประยุกต์หลักปรัชญาของเศรษฐกิจพอเพียงมาใช้อย่างเป็นรูปธรรม โดยมีรูปแบบการบริหารจัดการสถานศึกษา นักเรียน ชุมชน หน่วยงานต่าง ๆ ให้ความร่วมมือช่วยเหลือซึ่งกันและกัน และแลกเปลี่ยนเรียนรู้ในทุก ๆ ด้าน

 3. โรงเรียนบ้านโจดนาตาล ตำบลนาทัน อำเภอคำม่วง จังหวัดกาฬสินธุ์ ตั้งอยู่ระหว่างชุมชน 2 หมู่บ้าน คือบ้านโจด และ บ้านนาตาลเป็นโรงเรียนประถมศึกษา สังกัดสำนักงานเขตพื้นที่การศึกษาประถมศึกษากาฬสินธุ์ เขต 3 เปิดทำการสอนตั้งแต่ระดับชั้นอนุบาล ถึงชั้นมัธยมศึกษาตอนต้น เป็นโรงเรียนที่อยู่ในถิ่นทุรกันดารติดเชิงเขาภูพาน จากที่ผู้วิจัยได้เข้าไปศึกษาดูงานและพบปะแลกเปลี่ยนรู้ในด้านต่าง ๆ กับผู้บริหารสถานศึกษา ทำให้ทราบถึงความเป็นมาของสถานศึกษาแห่งนี้ จากสถานศึกษาที่มีผลสัมฤทธิ์ในด้านต่าง ๆ อยู่ในระดับค่อนข้างต่ำ เนื่องจากสภาพแวดล้อมองค์ประกอบหลาย ๆ อย่าง ที่ยังไม่สามารถนำมาบูรณาการให้เอื้อต่อการจัดการเรียนการสอน ให้บรรลุวัตถุประสงค์เป้าหมายของสำนักงานคณะกรรมการการศึกษาขั้นพื้นฐาน กระทรวงศึกษาธิการได้ ตั้งแต่เดือนพฤศจิกายน พ.ศ. 2549 ผู้บริหารคนปัจจุบันได้ย้ายมาดำรงตำแหน่งที่โรงเรียนบ้านโจดนาตาล ผู้บริหารพอจะทราบถึงสภาพปัญหาต่าง ๆ ที่ทางโรงเรียนประสบอยู่ ไม่ว่าจะเป็นปัญหาความยากจนขาดแคลน บิดามารดาไม่ได้อยู่เลี้ยงดูลูก ๆ ค่านิยมในการส่งบุตรหลานเข้าเรียนต่อ ยาเสพติด การจัดการเรียนการสอน ซึ่งทุกปัญหาล้วนมีมานาน ผู้บริหารได้ประชุมหารือกับคณะครู บุคลากรทางการศึกษา เพื่อร่วมระดมความคิดร่วมวางแผนแก้ไขปัญหาต่าง ๆ โดยเฉพาะเรื่องการจัดการเรียนการสอน การขาดเรียนของนักเรียน เพื่อให้ได้ข้อสรุปร่วมกัน จากนั้นได้ประชุมคณะกรรมการการสถานศึกษา ผู้นำชุมชน ผู้ปกครองนักเรียน เพื่อร่วมระดมความคิดวางแผน ร่วมมือเพื่อแก้ไขปัญหาต่าง ๆ ที่โรงเรียนประสบอยู่ นอกจากนี้ยังได้ระดมขอความช่วยเหลือจากหน่วยงานราชการต่าง ๆ เอกชน ตลอดทั้งผู้มีจิตศรัทธาทั่วไป ไม่ว่าจะเป็นนักการเมือง ในระดับท้องถิ่น ในระดับชาติ ซึ่งได้รับการช่วยเหลือสนับสนุนเป็นอย่างดี สร้างความมั่นใจให้กับชุมชน และนักเรียน โดยเน้นหนักที่ตัวนักเรียน เพราะชุมชนผู้ปกครองมีปัญหาเรื่องยาเสพติดมาก ผู้ปกครอง ครอบครัว ติดคุกเด็กนักเรียนอยู่ตามลำพัง พี่ดูแลน้องญาติ ๆ ช่วยกันดูแล เริ่มต้นที่การบริหารจัดการเรื่องอาหารกลางวัน เด็กที่มาโรงเรียนทุกคนจะได้รับประทานอาหารเช้า อาหารกลางวันทุกคน หลังเลิกเรียนถ้าเด็กนักเรียนคนไหนอยู่ร่วมกิจกรรมที่ทางโรงเรียนจัดขึ้น ทุกคนที่อยู่ร่วมกิจกรรมจะได้รับประทานอาหารเย็นที่โรงเรียนมีการปลูกพืชผักสวนครัว เลี้ยงไก่ เลี้ยงหมู เลี้ยงปลา ปลูกไม้เศรษฐกิจ เช่น ปาล์มน้ำมัน ผักหวาน ตั้งโรงสีข้าวขนาดเล็กในโรงเรียน เพื่อให้ได้มาซึ่งอาหารสำหรับเด็กนักเรียนด้านชุมชนและผู้ปกครองเริ่มเข้าใจโดยเข้ามาร่วมกิจกรรมช่วยเหลืออย่างเต็มกำลัง หน่วยงานหลาย ๆ หน่วยงาน ผู้มีจิตศรัทธาหลาย ๆ ท่าน ต่างระดมเข้ามาช่วยเหลือ ทั้งนี้ทั้งนั้นด้วยหลักการบริหารแบบร่วมคิดร่วมวางแผนร่วมลงมือกระทำ ร่วมติดตามประเมินผลรับประโยชน์ร่วมกัน จากโรงเรียนที่มีผลสัมฤทธิ์ทางการเรียนต่ำแทบทุกด้าน กลับเป็นโรงเรียนที่มีผลสัมฤทธิ์ในการจัดการศึกษาสูงขึ้น ครู นักเรียน ชุมชน อยู่ในระดับที่เป็นแบบอย่างที่ดี เพื่อให้ชุมชนหน่วยงานต่าง ๆ ได้เข้ามาศึกษาเรียนรู้เพื่อเป็นแบบอย่างในการบริหารจัดการ ในองค์ประกอบรูปแบบการมีส่วนร่วม

 4. โรงเรียนสัตยาไส ตำบลลำนารายณ์ อำเภอชัยบาดาล จังหวัดลพบุรี โรงเรียนสัตยาไส ตั้งอยู่ใน 53 ประเทศทั่วโลก ภายใต้มูลนิธิสัตยาไส สำหรับประเทศไทยอยู่ภายใต้การดูแลของ ดร. อาจอง ชุมสาย ณ อยุธยา ได้เปิดทำการสอนตั้งแต่ชั้นอนุบาลปีที่ 1 ถึงชั้นมัธยมศึกษาปีที่ 6 มีครู 52 คน นักเรียน 365 คน จากการที่ผู้วิจัยได้เข้าศึกษาดูงาน พบกับผู้ดูแลและผู้อำนวยการโรงเรียน ทำให้ทราบข้อมูลในการบริหารจัดการ ไม่ว่าจะเป็นงานด้านบุคลากร งานวิชาการ และงานกิจการนักเรียน ตลอดทั้งการจัดกิจกรรมต่าง ๆ ของโรงเรียน งานความสัมพันธ์กับชุมชน และหน่วยงานอื่น ๆ โรงเรียนสัตยาไสเป็นโรงเรียนประจำไม่ต้องจ่ายค่าเล่าเรียน จะมีส่วนช่วยเหลือโรงเรียนบ้างก็ค่าอาหาร ค่าซักรีด อุปกรณ์การเรียนการสอนบางอย่าง สัตยาไสเป็นสถานศึกษาที่ตั้งขึ้นมาเพื่อยกระดับจิตใจผู้เรียนให้เป็นมนุษย์ที่สมบูรณ์ โดยใช้หลักคุณค่าความเป็นมนุษย์ 5 ประการคือ ความจริง ความรักความเมตตา ความประพฤติชอบ ความสงบสุข และอหิงสา มีการน้อมนำหลักปรัชญาของเศรษฐกิจพอเพียง มากำหนดเป็นนโยบายของโรงเรียน ตลอดจนการออกแบบกิจกรรมการเรียนการสอน และดำเนินชีวิตให้เอื้อต่อการปลูกฝังอุปนิสัยอยู่อย่างพอเพียงของผู้เรียนจนกลายเป็นวิถี โรงเรียนได้กำหนดพันธกิจหลักอย่างชัดเจน โดยจัดการศึกษาตามแนวหลักปรัชญาของเศรษฐกิจพอเพียง เพื่อให้สามารถพึ่งตนเองได้อย่างเข้มแข็งและยั่งยืน ผนวกกับปรัชญาของโรงเรียนที่ว่า “ปลายทางของการศึกษาคืออุปนิสัยที่ดีงาม” โดยมีคณะทำงานที่ประกอบด้วย ผู้บริหาร ครู นักเรียนแกนนำ เพื่อดูแลรับผิดชอบการขับเคลื่อนและประยุกต์ใช้ปรัชญาของเศรษฐกิจพอเพียง รวมถึงการพัฒนาบุคลากรให้มีความรู้ความเข้าใจ และสร้างเสริมการปฏิบัติตนตามหลักปรัชญาของเศรษฐกิจพอเพียง สร้างความสัมพันธ์กับหน่วยงานภายนอก โดยเป็นแหล่งศึกษาดูงานให้กับผู้สนในทั่วไป ในการนำหลักปรัชญาของเศรษฐกิจพอเพียงไปประยุกต์ใช้กับหน่วยงานของตน มีการพัฒนาครูบุคลากรทางการศึกษาให้มีความรู้ความเข้าใจในหลักปรัชญาของเศรษฐกิจพอเพียงที่ถูกต้อง โดยจัดให้มีการอบรมสัมมนา สามารถถอดบทเรียนการใช้ชีวิตที่เชื่อมโยง กับหลักปรัชญาของเศรษฐกิจพอเพียง และเป็นการประพฤติตนเป็นแบบอย่างที่ดี จัดการเรียนการสอนที่สอดคล้องกับวิถีชีวิตของผู้เรียน โดยเน้นกระบวนการคิดวิเคราะห์ การปฏิบัติจริง เพื่อให้ผู้เรียนสามารถนำไปสู่การปฏิบัติในชีวิตประจำวันได้อย่างแท้จริง

 จากการศึกษาดูงาน จากหน่วยงานที่ปฏิบัติเป็นเลิศทั้ง 4 แห่ง ผู้วิจัยพอสรุปได้ว่า การจัดการเรียนการสอนหรือการนำรูปแบบการมีส่วนร่วมกับชุมชนเพื่อส่งเสริมทักษะชีวิต และอาชีพเกษตรสมัยใหม่ของสถานศึกษา สิ่งสำคัญที่เป็นองค์ประกอบในการขับเคลื่อนของสถานศึกษาทั้ง 4 แห่ง คือ การระดมความคิดจากบุคลากรที่มีส่วนเกี่ยวข้องกับหน่วยงานทุกภาคส่วนให้ได้มากที่สุด เมื่อทุกคนได้ร่วมแสดงความคิดเห็น ความต้องการ ออกมาอย่างชัดเจนแล้ว ทุกคนก็ต้องร่วมวางแผนในการปฏิบัติที่จะให้ได้มาซึ่งสิ่งที่ต้องการจากการระดมความคิดของกลุ่ม และสำคัญเมื่อร่วมวางแผนแล้วทุกคนต้องมีส่วนร่วมลงมือในการกระทำหรือปฏิบัติจริง พร้อมติดตามผลงานที่เกิดขึ้น เมื่องานหรือกิจกรรมประสบผลสำเร็จหรือล้มเหลว ทุกคนต้องมีส่วนร่วมในการรับผิดชอบ และสิ่งสำคัญที่จะทำให้หน่วยงานหรือสถานศึกษามีความเจริญก้าวหน้าสมบูรณ์เข้มแข็งมั่นคงพึ่งตนเองได้ ตามแนวหลักปรัชญาของเศรษฐกิจพอเพียง มีการขยายเครือข่ายหรือสร้างเครือข่ายให้เข้ามามีส่วนร่วม หรือต่างให้การช่วยเหลือซึ่งกันและกัน นี้คือหัวใจหลักของความสำเร็จของหน่วยงานหรือสถานศึกษาที่มีรูปแบบการมีส่วนร่วมกับชุมชน เป็นที่น่าสังเกตว่าในการดำเนินการของสถานศึกษาทั้ง 4 แห่ง จะมุ่งเน้นไปที่ทักษะชีวิตโดยการสร้างองค์ความรู้ใหม่ ๆ ที่จะนำไปใช้ในชีวิตประจำวัน โดยเฉพาะในด้านการประกอบอาชีพ ซึ่งส่วนใหญ่จะมุ่งเน้นไปยังอาชีพเกษตรกรรม ซึ่งองค์ประกอบที่สำคัญของการดำเนินการ คือ การทำให้ผู้เรียนเกิดความคิดและคิดอย่างมีวิจารณญาณรู้จักตนเองสร้างความสัมพันธ์กับบุคคลอื่น มีการติดต่อสื่อสารแลกเปลี่ยนเรียนรู้กับหน่วยงานและบุคลอื่น รู้จักการตัดสินใจแก้ไขปัญหารักษาอารมณ์ ซึ่งเป็นส่วนสำคัญในการนำตนเองและหน่วยงานไปสู่ความสำเร็จในการมีทักษะชีวิตที่ดี มีความเหมาะสมที่จะนำไปประกอบอาชีพในด้านการเกษตรได้เป็นอย่างดี และที่สำคัญที่สุดคือการรู้จักพึ่งตนเอง และมีความพอเพียงในการดำรงตนอยู่ในสังคมนอกจากนี้ยังมีประเด็นและข้อค้นพบเพิ่มเติมจากการศึกษาพหุกรณีดังนี้

 1. องค์ประกอบสำคัญที่มีส่วนช่วยสนับสนุนและส่งเสริมการมีส่วนร่วมกับชุมชนคือ การสร้างเครือข่ายดังนั้น ควรเพิ่มเป็นองค์ประกอบย่อยของการมีส่วนร่วมกับชุมชน

 2. หลักปรัชญาของเศรษฐกิจพอเพียงถือเป็นองค์ประกอบสำคัญในการส่งเสริมทักษะชีวิตและอาชีพเกษตรสมัยใหม่ควรเพิ่มเป็นองค์ประกอบย่อยอีกหนึ่งองค์ประกอบ

 3. ผลการสัมภาษณ์เชิงลึก (In-depth Interview) เกี่ยวกับองค์ประกอบของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

 ผู้วิจัยได้สัมภาษณ์เชิงลึกผู้ทรงคุณวุฒิจากการกำหนดและการบอกต่อซึ่งได้เสนอความคิดเห็นตามประเด็นการสัมภาษณ์การมีส่วนร่วมกับชุมชน เพื่อส่งเสริม ทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ สรุปตัวอย่างการสัมภาษณ์บางส่วนของผู้ทรงคุณวุฒิแต่ละคนดังนี้

 ผู้ให้สัมภาษณ์ลำดับที่ 1 ได้เสนอความคิดเห็นประเด็นสัมภาษณ์ สรุปได้ดังนี้สังคมไทยเป็นสังคมที่มาจากความเชื่อถือ ไม่ว่าจะเป็นนักเรียน นักศึกษา ประชาชน พี่น้องเกษตรกร ส่วนใหญ่ล้วนแล้วแต่มาจากสังคมที่มีความเชื่อถือเป็นหลักไม่ค่อยรู้จักให้เกิดอุดมปัญญา หรือการจัดองค์ความรู้ องค์ความรู้ใหม่ ๆ มักไม่ค่อยเกิดขึ้น ฉะนั้นสิ่งสำคัญจะต้องสอนการวิเคราะห์ก่อนจึงจะทำให้เกิดปัญญา บทบาทของมหาวิทยาลัย สถานศึกษาระดับประถมศึกษา ส่วนใหญ่แล้วองค์ความรู้ที่มีอยู่ใช้ไปไม่ถึงประชาชนซึ่งขณะนี้ทางมหาวิทยาลัยกำลังดำเนินการให้องค์ความรู้เข้าถึงประชาชนเพื่อเป็นสมาร์ทฟาร์มเมอร์ (Smart farmer) การดำเนินการส่วนหนึ่งคือการประกวดโครงงานด้านการเกษตรโดยความร่วมมือของมหาวิทยาลัยกับโรงเรียนต่าง ๆ ซึ่งเป็นการจัดการของมหาวิทยาลัยการให้ความรู้จากกระบวนการซักถามลงมือกระทำโดยเอาปัญหาของเขาเป็นโจทย์และตอบปัญหาเกิดความต้องการจากชุมชนนำความรู้ที่ได้ไปใช้ในชุมชน ด้วยทุกคนร่วมลงมือกระทำ ร่วมพัฒนาโครงการมีส่วนได้ส่วนเสียด้วยกันสิ่งสำคัญทุกปัญหาต้องมาจากชุมชน กระบวนการในการดำเนินการสมาชิกจะต้องมีตัวอย่าง (Best Practice) ให้ดูก่อน ถ้าไม่มีให้ดูก็ไม่มีใครเชื่อ ทุนในการดำเนินการจะได้มาจากเกษตรกร ธนาคารเพื่อการเกษตรและสหกรณ์การเกษตรช่วยเยอะมากสิ่งสำคัญในการระดมทุนกลุ่มจะต้องช่วยกันเขียนโครงการเสนอผ่านองค์กรปกครองส่วนท้องถิ่น สำคัญมากคือการรวมตัวกัน อย่างถูกต้องเป็นระบบ เกษตรสมัยใหม่อย่าเพิ่งไปมองที่คำว่าเกษตรสมัยใหม่ให้มองที่คุณภาพ ทำอย่างไรจึงจะได้คุณภาพเหมาะกับนิสัยของคนไทย เกษตรแบบพอเพียง – เกษตรสมัยใหม่ เกษตรกรมีที่ดิน 14 ไร่แบ่ง 4 ไร่ ทำเกษตรพอเพียง อีก 10 ไร่ นำไปรวมกลุ่มรวมตัวกันนำเทคโนโลยีเข้ามาช่วย เป็นเกษตรแปลงใหญ่ใช้การบริหารจัดการแต่ที่สำคัญพื้นฐานความเป็นจริงเป็นเรื่องที่ยากมาก เพราะกระบวนการแก่งแย่งชิงดีชิงเด่นยังอยู่ในสังคมไทย แก้โดยการไปดู (Best Practice) อย่าลืมเกษตรกรเป็นผู้ที่รู้มากรู้จริงอยู่แล้วเพียงแต่ขาดกระบวนการจัดการที่ดีเท่านั้น

 (ศาสตราจารย์ ดร.หนึ่ง เตียอำรุง,สัมภาษณ์,20 มกราคม 2560)

 บุคคลที่ได้รับการบอกต่อลำดับที่ 2 ได้เสนอความคิดเห็นประเด็นสัมภาษณ์ สรุปได้ดังนี้ รูปแบบการจัดการเกษตรสมัยใหม่ เกษตรสมัยใหม่ใช้เทคโนโลยีเข้ามาช่วย เกษตรกรต้องมีการรวมกลุ่ม ร่วมทุนร่วมผลิตเกษตรกรสมัยใหม่หลีกเลี่ยงการใช้สารเคมีใช้จุลินทรีเข้ามาช่วยจัดทำแปลงสาธิตผู้บริหาร ครู นักเรียน ชุมชน หน่วยงานจากภาคส่วนต่าง ๆ ต้องให้ความร่วมมือกัน แลกเปลี่ยนเรียนรู้ การทำเกษตรสมัยใหม่กระแสทุนจะแรงมากสิ่งสำคัญต้องกระจายข่าวให้ความรู้กับกลุ่มเกษตรกร พี่น้องประชาชนให้การรับรู้สำหรับรูปแบบการดำเนินการสถานศึกษา นักเรียน ชุมชน หน่วยงานองค์กรต่าง ๆ ให้ความร่วมมือให้เกิดองค์ความรู้ก่อนลงมือกระทำเพื่อให้เขามาดูแล้วจะเกิดความเชื่อและนำไปสู่การปฏิบัติ

 (ฤทธิรงค์ สุน้อยพรม, สัมภาษณ์, 25 มกราคม 2560)

 บุคคลที่ได้รับการบอกต่อลำดับที่ 3 ได้เสนอความคิดเห็นประเด็นสัมภาษณ์ สรุปได้ดังนี้ การนำรูปแบบการมีส่วนร่วมกับชุมชน เพื่อส่งเสริมทักษะชีวิตและอาชีพเกษตรสมัยใหม่ของสถานศึกษามาใช้ในสถานศึกษานั้นจริง ๆ แล้วเรื่องการมีส่วนร่วมของชุมชนกับสถานศึกษานั้นมีมาโดยตลอด โดยเฉพาะโรงเรียนประถมศึกษาในชนบท หากโรงเรียนใดไม่ได้รับความร่วมมือความช่วยเหลือจากชุมชน โรงเรียนนั้นจะดำเนินกิจกรรมต่าง ๆ ไปได้ด้วยความยากลำบาก แต่สิ่งสำคัญที่ผ่านมานั้นการเข้ามามีส่วนร่วมของชุมชนกับสถานศึกษาจะมีประสิทธิภาพหรือไม่ส่วนใหญ่แล้วจะขึ้นอยู่กับผู้บริหารสถานศึกษา และบุคลากรในสถานศึกษาเป็นสำคัญ โดยเฉพาะผู้บริหารสถานศึกษาส่วนหนึ่งหรืออาจจะเป็นส่วนมากด้วยซ้ำไป ที่ไม่ค่อยเข้าใจในคำว่าทักษะชีวิตและอาชีพเกษตร (สมัยใหม่) การขอให้ชุมชนเข้ามามีส่วนร่วมกับสถานศึกษานั้น ส่วนมากจะมุ้งเน้นไปที่การพัฒนาเรื่องอาคารสถานที่เป็นหลัก ส่วนเรื่องการระดมความคิดการร่วมวางแผนและการร่วมลงมือกระทำดำเนินการนั้น แทบจะไม่มีเลย ส่วนมากก็จะจัดการเรียนการสอนตามที่หลักสูตรได้กำหนดเอาไว้เท่านั้น ส่วนทักษะชีวิตและอาชีพเกษตรสมัยใหม่แทบจะกล่าวได้ว่า ผู้บริหารครูในสถานศึกษาแทบจะไม่พูดถึงเลย กอปรกับค่านิยมของสังคม ส่วนหนึ่งก็จะบอกว่า เรียนไปเป็นเจ้าเป็นนายคนนะลูก หรือ เรียนไปทำไม อาชีพอะไรเขาก็มีคนทำหมดแล้ว เรียนให้จบภาคบังคับแล้วออกมาช่วยผู้ปกครองประกอบอาชีพดีกว่า ผู้บริหารสถานศึกษา ครู ชุมชน และผู้ปกครองนักเรียนแทบจะไม่ได้พูดถึงความสำคัญในการเปลี่ยนแปลงอาชีพที่มีอยู่ ว่าจะพัฒนาเปลี่ยนแปลงไปในทิศทางใด นี้คือปัญหาระหว่างสถานศึกษาและชุมชนที่เป็นอุปสรรคต่อการพัฒนาด้านคุณภาพการศึกษาตลอดมา การที่จะนำรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา มาใช้ในสถานศึกษาจึงเป็นเรื่องที่ดีและน่าจะเร่งรีบดำเนินการเป็นอย่างยิ่ง

 (ดร.นิคม ชมภูหลง, สัมภาษณ์, 6 กุมภาพันธ์ 2560)

บุคคลที่ได้รับการบอกต่อลำดับที่ 4 ได้เสนอความคิดเห็นประเด็นสัมภาษณ์ สรุปได้ดังนี้ สิ่งสำคัญในการนำรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ไปใช้ในสถานศึกษา จริง ๆ แล้วเรื่องรูปแบบการมีส่วนร่วมของชุมชนกับสถานศึกษา การส่งเสริมทักษะอาชีพและเกษตร อยู่ในแผนปฏิบัติการของโรงเรียนประถมศึกษาตามหลักสูตรที่ทางกระทรวงศึกษาธิการกำหนดให้อยู่แล้วแต่สิ่งสำคัญในการนำไปปฏิบัติจริงนั้นส่วนสำคัญคือผู้บริหารสถานศึกษาจะมีความรู้ความเข้าใจมีวิสัยทัศน์หรือไม่สามารถที่จะบริหารจัดการบุคลากรในสถานศึกษา ชุมชนตลอดทั้งหน่วยงานอื่น ๆ ให้เข้ามามีส่วนร่วมมีบทบาทในการจัดการศึกษาได้มากน้อยเพียงใด การที่จะนำองค์ประกอบรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ ไปสร้างความเข้าใจกับผู้บริหาร ครู บุคลากรทางการศึกษา คณะกรรมการสถานศึกษา ผู้นำชุมชน ผู้ปกครองนักเรียน และหน่วยงานที่เกี่ยวข้องจึงเป็นเรื่องที่สำคัญที่ หน่วยงานที่มีหน้าที่รับผิดชอบต่อการจัดการศึกษาจะทำให้ผู้บริหารสถานศึกษา และบุคลากรในสถานศึกษา ได้มองเห็นความสำคัญความจำเป็นในการที่จะนำรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา ให้นำมาประยุกต์ใช้ในสถานศึกษาอย่างไร

 (ดร.ชวลิต จันทร์ศรี, สัมภาษณ์, 8 กุมภาพันธ์ 2560)

 บุคคลที่ได้รับการบอกต่อลำดับที่ 5 ได้เสนอความคิดเห็นประเด็นสัมภาษณ์ สรุปได้ดังนี้ โรงเรียนประถมศึกษาส่วนใหญ่โดยเฉพาะภาคตะวันออกเฉียงเหนือจะขาดแคลนในด้านบุคลากรงบประมาณ อาคารเรียนอาคารประกอบ จะมีพอเพียงอยู่บ้างก็แต่สถานที่บางแห่งกว้างใหญ่มากจนยากต่อการบริหารจัดการนี้คือวิกฤตที่จะเป็นโอกาสให้กับสถานศึกษาที่ขาดแคลนและด้อยโอกาสในการจัดการศึกษาให้มีคุณภาพ สิ่งสำคัญคือวิสัยทัศน์ ความตั้งใจจริงของผู้บริหารสถานศึกษาที่จะหลอมรวมเข้ากับครู บุคลากรทางการศึกษา นักเรียน ชุมชน ผู้ปกครอง หน่วยงานอื่นที่มีส่วนเกี่ยวข้อง ความจริงใจ ความจริงจังความบริสุทธิ์ใจ ทำอย่างไรจึงจะทำให้สถานศึกษาเป็นแหล่งเรียนรู้ของชุมชน ผู้ที่สนใจได้ สถานศึกษาน่าอยู่ พึ่งพาตนเองได้ นักเรียนมีคุณภาพมาตรฐานทุกคนรู้สึกว่ามีส่วนเป็นเจ้าของ การดำเนินการเริ่มจากศึกษาดูงาน (Best Practice) และสำคัญในการที่จะพัฒนาจะต้องมีการสร้างเครือข่ายจากการมีส่วนร่วมกับทุกภาคส่วนทำอย่างไรจึงจะให้ทุกคนเข้าใจทุกคนที่เข้าร่วมได้รับประโยชน์โรงเรียนชุมชนก็ได้เช่นกัน สำคัญสถานศึกษาเป็นของชุมชนเมื่อชุมชนเข้าใจรู้สึกว่าสถานศึกษาเป็นของเขาทุกคนได้รับประโยชน์ร่วมกันคน ทุกภาคส่วนก็จะเข้ามาช่วยเหลือ

 (ดร.ชนินทร์ คะอังกุ, สัมภาษณ์, 10 กุมภาพันธ์ 2560)

 บุคคลที่ได้รับการบอกต่อลำดับที่ 6 ได้เสนอความคิดเห็นประเด็นสัมภาษณ์ สรุปได้ดังนี้ การระดมความคิดการร่วมวางแผนการร่วมลงมือทำการร่วมติดตามผลการรับประโยชน์ร่วมกันทั้ง 5 ประเด็นเป็นเรื่องที่สำคัญและมีความจำเป็นอย่างยิ่งที่จะต้องให้ชุมชนเข้ามามีบทบาทร่วมกับสถานศึกษาเพื่อให้เขาได้เกิดความคิดการเป็นเจ้าของซึ่งเป็นเรื่องที่จำเป็นมากในการบริหารขับเคลื่อนงานทุก ๆ ด้านของสถานศึกษา เพราะเมื่อชุมชนเข้าใจความเป็นเจ้าของสถานศึกษาทุกคนก็จะรักหวงแหนส่งเสริมสนับสนุนในการดำเนินกิจกรรมของสถานศึกษาให้บรรลุเป้าหมายวัตถุประสงค์เพราะทุกคนมีส่วนร่วมทุกกระบวนการ การสร้างความสัมพันธ์กับหน่วยงานและบุคคลอื่น เป็นเรื่องที่มีความสำคัญเพราะการทำงานทุกอย่างจะต้องอาศัยความร่วมมือจากบุคคลและหน่วยงานอื่นเข้ามาช่วยเหลือเพื่อเป็นการเพิ่มศักยภาพในการดำเนินงานโดยเฉพาะหน่วยงานทางการเกษตร การแก้ไขปัญหาต่าง ๆ ที่เกิดขึ้นจำเป็นอย่างยิ่งที่ทุกคนจะต้องร่วมกันตัดสินใจอย่างมีเหตุผลและมีวิจารณญาณเพื่อแก้ไขปัญหาต่าง ๆ ที่เกิดขึ้นให้ได้สิ่งสำคัญของรูปแบบการมีส่วนร่วมกับชุมชนเพื่อส่งเสริมทักษะอาชีพและเกษตรสมัยใหม่ของสถานศึกษาคือการสร้างความสัมพันธ์กับหน่วยงานหลาย ๆ หน่วยงานเพื่อเป็นการระดมกำลังเข้ามาร่วมในการขับเคลื่อนพัฒนาในด้านต่างๆ

 (ประพาส บุญสุข, สัมภาษณ์, 13 กุมภาพันธ์ 2560)

บุคคลที่ได้รับการบอกต่อลำดับที่ 7 ได้เสนอความคิดเห็นประเด็นสัมภาษณ์ สรุปได้ดังนี้ การมีส่วนร่วมกับชุมชน คือ หัวใจสำคัญของการพัฒนาหน่วยงานทุก ๆ หน่วยงานโดยเฉพาะการพัฒนาการศึกษาในโรงเรียนประถมศึกษาที่อยู่ในชนบทห่างไกลความเจริญ ที่ขาดแคลนทั้งด้านงบประมาณ บุคลากร อาคารเรียน อาคารประกอบ ฉะนั้นผู้บริหารสถานศึกษาซึ่งมีหน้าที่โดยตรงในการรับผิดชอบต่อการจัดการศึกษาจะต้องพิจารณาดำเนินการจัดหาสิ่งที่ขาดแคลนต่าง ๆ ในสถานศึกษาให้มีอย่างพอเหมาะพอควร ซึ่งการที่จะได้มาในสิ่งเหล่านี้ก็ต้องอาศัยชุมชนผู้ปกครองหน่วยงานอื่น ๆ เข้ามาช่วยเหลือ แต่การที่จะให้บุคคลดังกล่าวเข้ามาช่วยเหลือมีส่วนร่วมได้นั้น ผู้บริหารต้องใช้ความรู้ความสามารถเทคนิคต่าง ๆ อย่างมากมาย ซึ่งล้วนเป็นศาสตร์และศิลป์ของแต่ละบุคคล ซึ่งจะต้องแสวงหาให้กับตนเอง สิ่งสำคัญที่ผ่านมาผู้บริหารสถานศึกษาส่วนหนึ่งมักจะมองข้ามการระดมสรรพกำลังจากชุมชนหรือหน่วยงานอื่น ๆ เข้ามาช่วยเหลือ ไม่ว่าจะเป็นการระดมความคิด การร่วมวางแผน การร่วมมือทำ การร่วมติดตามประเมินผล การร่วมรับประโยชน์ การสร้างเครือข่าย ซึ่งทั้งหมดนี้คือสะพานที่จะเชื่อมต่อไปยังความสำเร็จในการจัดการศึกษา เพื่อพัฒนาทักษะชีวิตและอาชีพของนักเรียนในสถานศึกษา ที่จะเติบโตไปเป็นผู้ใหญ่ในวันข้างหน้าอย่างมีประสิทธิภาพ และเป็นกำลังอันสำคัญของครอบครัว สังคม ประเทศชาติต่อไป การที่จะนำเอารูปแบบการมีส่วนร่วมกับชุมชนเพื่อส่งเสริมทักษะชีวิต และอาชีพเกษตรสมัยใหม่ของสถานศึกษาไปบูรณาการใช้ในหลักสูตรประถมศึกษา มัธยมศึกษา จึงเป็นเรื่องที่สำคัญจำเป็นต้องนำไปดำเนินการ เพราะการส่งเสริมทักษะชีวิตและอาชีพสมัยใหม่ นักเรียนจะต้องมีพื้นฐานในเรื่องการสร้างสัมพันธ์กับบุคคลอื่น การแก้ปัญหา การสื่อสารข้อมูลข่าวสาร การคิดอย่างมีวิจารณญาณ ความคิดริเริ่มสร้างสรรค์ใช้นวัตกรรมและการตระหนักรู้ในตนเอง หน่วยงานที่พอจะให้ความรู้ส่งเสริมสนับสนุนในการดำเนินงานด้านการเกษตรได้ดี คือหน่วยงานที่รับผิดชอบด้านการเกษตร ไม่ว่าจะเป็นเกษตรจังหวัด เกษตรอำเภอ เกษตรตำบล ซึ่งบุคลากรในหน่วยงานดังกล่าวพร้อมที่จะให้การสนับสนุนช่วยเหลือโรงเรียนอยู่แล้ว เพียงแต่ให้มีการขอความฃ่วยเหลือมาเท่านั้น ฉะนั้นหน่วยงานที่รับผิดชอบต่อการจัดการศึกษา คือกระทรวงศึกษาธิการ เขตพื้นที่การศึกษา จะต้องนำหลักการวิธีการดังกล่าวมาไปบูรณาการเข้ากับหลักสูตรหลักที่มีอยู่แล้ว สำคัญที่สุดในการดำเนินการคือผู้บริหารสถานศึกษาและศึกษานิเทศผู้มีหน้าที่รับผิดชอบต่อการนิเทศก์การศึกษาต้องเข้าใจและเอาจใจใส่ด้วยความจริงใจ

 (สมบูรณ์ ซารัมย์, สัมภาษณ์, 24 กุมภาพันธ์ 2560)

 บุคคลที่ได้รับการบอกต่อลำดับที่ 8 ผู้ให้สัมภาษณ์ท่านนี้เป็นผู้บริหารระดับประเทศทั้งภาครัฐและภาคเอกชนเป็นสมาชิกสภานิติบัญญัติแห่งชาติเป็นประธานคณะกรรมการหอการค้าไทยและสภาหอการค้าแห่งประเทศไทย เป็นกรรมการผู้จัดการใหญ่บริษัทน้ำตาลมิตรผล เป็นหัวหน้าทีมภาคเอกชนสารพลังประชารัฐการพัฒนาเกษตรสมัยใหม่ ได้เสนอความคิดเห็นประเด็นสัมภาษณ์ สรุปได้ดังนี้คือ สิ่งสำคัญในการขับเคลื่อนทักษะชีวิตและอาชีพเกษตรสมัยไม่จะต้องเริ่มต้นที่การให้การศึกษาให้ความรู้แนวทางความคิดที่ถูกต้องตั้งแต่ระดับประถมศึกษาจนถึงอุดมศึกษาและตลอดชีวิตการที่จะนำรูปแบบการมีส่วนร่วมกับชุมชนเพื่อพัฒนาทักษะชีวิตและอาชีพเกษตรสมัยใหม่ของสถานศึกษา ซึ่งสอดคล้องกับนโยบายของรัฐบาลประเทศไทย 4.0 ซึ่งเป็นการเปลี่ยนผ่านทั้งระบบ การระดมความคิดเห็น การมีส่วนร่วมวางแผน การร่วมลงมือทำ การร่วมติดตามประเมินผล การรับประโยชน์ร่วมกัน การสร้างเครือข่าย สิ่งเหล่านี้ล้วนแล้วแต่เป็นเรื่องที่สำคัญในการที่จะขับเคลื่อนเกษตรสมัยใหม่ การสร้างความสัมพันธ์กับบุคคลและหน่วยงานอื่น การคิดริเริ่มสร้างสรรค์ใช้นวัตกรรมและเทคโนโลยี การคิดอย่างมีวิจารณญาณ การตระหนักรู้ในตนเอง การจัดการอารมณ์

การสื่อสาร การตัดสินใจ การแก้ปัญหา การทำบัญชีครัวเรือนและการรู้จักความพอเพียงสิ่งเหล่านี้คือองค์ประกอบที่สำคัญของทักษะชีวิตในการที่จะดำเนินกิจกรรมตามแนวทางเกษตรสมัยใหม่ซึ่งเป็นเกษตรที่ใช้นวัตกรรมการวิจัยและวิทยาศาสตร์เทคโนโลยีเข้ามาช่วย เน้นการทำเกษตรอย่างแม่นยำ การใช้เครื่องจักรกลการเกษตรเพื่อเพิ่มประสิทธิภาพการผลิตการรวมกลุ่มกันผลิตแบบแปลงใหญ่เพื่อช่วยลดต้นทุน แก้ไขปัญหาในการขาดแคลนแรงงาน ยกระดับคุณภาพมาตรฐานสินค้ามีผลผลิตที่สูงขึ้นและตรวจสอบย้อนกลับได้ เทียบเคียงได้กลับต่างประเทศและสุดท้ายคือรวมกันจำหน่ายช่วยเพิ่มอำนาจต่อรองให้ได้ราคาที่สูงขึ้น สิ่งเหล่านี้จะเกิดขึ้นได้ต้องอาศัยการขับเคลื่อนตามแนวทางองค์ประกอบรูปแบบดังกล่าวมาแล้ว ฉะนั้นการที่จะนำรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพสมัยใหม่ของสถานศึกษาไปบูรณาการใช้ ในสถานศึกษาและหน่วยงานต่าง ๆ รวมทั้งภาคการเกษตร จึงเป็นเรื่องที่สมควรจะต้องเร่งดำเนินการเป็นอย่างยิ่งโดยเฉพาะโรงเรียนประถมศึกษา ซึ่งจะเป็นการวางรากฐานในเรื่องทักษะชีวิตและอาชีพให้กับเด็กเยาวชนของชาติเป็นอย่างดี

(อิสระ ว่องกุศลกิจ, สัมภาษณ์, 28 กุมภาพันธ์ 2560)

 บุคคลที่ได้รับการบอกต่อลำดับที่ 9 ได้เสนอความคิดเห็นประเด็นสัมภาษณ์ สรุปได้ดังนี้ การนำรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษาเป็นเรื่องที่สถานศึกษาทุกแห่งควรนำไปประยุกต์ใช้ให้เกิดประโยชน์สูงสุด สถานศึกษาแห่งนี้ได้น้อมนำหลักปรัชญาของเศรษฐกิจพอเพียง เกษตรทฤษฏีใหม่เกษตรสมัยใหม่มาบูรณาการในการเรียนการสอนกระบวนการเรียนการสอนมุ่งเน้นความดีงาม ปลูกฝังความดีงามฝึกการทำงานร่วมกันดูแลซึ่งกันและกันปลูกฝังทางอ้อมไม่ให้เบียดเบียนโดยการรับประทานอาหารมังสวิรัติ ไม่รับประทานเนื้อสัตว์ การตระหนักรู้ในตนเองการจัดการอารมณ์การคิดอย่างมีวิจารณญาณ การสื่อสาร การตัดสินใจ การแก้ปัญหา การริเริ่มสร้างสรรค์ใช้นวัตกรรมและเทคโนโลยี สิ่งเหล่านี้จะถูกหลอมรวมเข้าไปในตัวเด็กด้วยการจัดการเรียนการสอนและกิจกรรมต่าง ๆ ทุกคนจะรู้จักหน้าที่ดูแลตนเองและเพื่อน ๆ พูดคุยสื่อสารและช่วยเหลือซึ่งกันและกัน ร่วมคิดแก้ไขปัญหาต่าง ๆ ที่เกิดขึ้นร่วมกัน สิ่งสำคัญอย่างหนึ่งของสถานศึกษาแห่งนี้คือการเรียนรู้เรื่องการเกษตรไม่ว่าจะเป็นเกษตรทฤษฏีใหม่เกษตรสมัยใหม่ซึ่งทุกอย่างทุกคนจะต้องร่วมคิดร่วมวางแผนร่วมลงมือกระทำ ร่วมติดตามผล ร่วมแก้ไขปัญหา การสร้างเครือข่ายทางโรงเรียนสอนให้นักเรียนได้ตระหนักรู้ในเรื่องการสร้างเครือข่าย เพราะเป็นเรื่องสำคัญจำเป็นเรื่องหนึ่งในการทำงาน หากทุกคนทุกหน่วยงานต่างมีความผูกพันช่วยเหลือซึ่งกันและกันแล้ว การดำเนินกิจกรรมต่าง ๆ เมื่อพบกับปัญหา อุปสรรค จะได้ร่วมกันคิดแก้ไข ช่วยเหลือซึ่งกันและกันได้ โรงเรียนสัตยาไสมีกลุ่มสาขาอยู่หลายประเทศ ซึ่งแต่ละสาขาล้วนให้ความช่วยเหลือเกื้อกูลซึ่งกันและกัน การร่วมรับผลประโยชน์ผลผลิต ของโรงเรียนที่ออกมาจะแบ่งปันส่วนหนึ่งนำเข้าสู่ส่วนรวมของโรงเรียนที่นี่เด็กปลูกข้าวปลูกพืชผักสวนครัวตามฤดูการโดยมีการวางแผนที่ดีมีการบริหารจัดการที่ดีผลผลผลิตเพียงพอที่จะเลี้ยงนักเรียนได้ตลอดปีสิ่งสำคัญที่ทุกคนจะต้องตระหนักรู้สำหรับตนเองคือความพอเพียงซึ่งทำให้เกิดผลสามห่วงสองเงื่อนสี่มิติสามห่วง คือ 1)พอประมาณ 2) มีเหตุผล 3)มีภูมิคุ้มกันในตัวเอง สองเงื่อนไข คือ 1)เงื่อนไขความรู้ รอบรู้ รอบคอบระมัดระวังในการนำหลักวิชาการต่าง ๆ มาใช้ 2)เงื่อนไขคุณธรรม สติปัญญา ขยัน หมั่นเพียร อดทน ซื่อสัตย์สุจริต ไม่เบียดเบียน แบ่งปันสี่มิติ คือ 1)มิติด้านวัตถุ เกิดอะไรขึ้น ลดค่าใช้จ่าย มีการดูแลอุปกรณ์ต่าง ๆ 2)มิติด้านสังคม มีสัมพันธภาพที่ดี มีการเรียนรู้ที่ดี 3)มิติด้านสิ่งแวดล้อมดีขึ้นลดการใช้ปุ๋ยเคมีใช้ปุ๋ยอินทรีย์ทดแทน 4)มิติด้านวัฒนธรรม นำภูมิปัญญามาใช้ สิ่งต่าง ๆ เหล่านี้ล้วนแล้วแต่ต้องอาศัยพึ่งพาร่วมกันที่จะนำไปสู่การสร้างความเข้มแข็ง อบอุ่น พอเพียง อยู่อย่างมั่นคงยั่งยืนตลอดไปจึงเป็นเรื่องที่สมควรอย่างยิ่งที่สถานศึกษา หน่วยงานต่าง ๆ ควรนำไปบูรณาการใช้ในหน่วยงานของตนเอง โดยเฉพาะโรงเรียนประถมศึกษา ซึ่งจะเป็นการวางรากฐานในเรื่องทักษะชีวิตและความรู้ในอาชีพต่าง ๆ กับตัวนักเรียน

 (ดร.อาจอง ชุมสาย ณ อยุธยา, สัมภาษณ์, 28 กุมภาพันธ์ 2560)

 จากการสัมภาษณ์ผู้ทรงคุณวุฒิดังกล่าว มีประเด็นข้อเสนอแนะที่ควรนำมาเพิ่มเติมในเรื่องของการมีส่วนร่วมกับชุมชน คือ “การสร้างเครือข่าย”ส่วนทักษะชีวิตและอาชีพเกษตรสมัยใหม่ มีประเด็นที่ควรนำมาเพิ่มเติม คือ “ความพอเพียง” ซึ่งจะเป็นองค์ประกอบสำคัญของการส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

 5.1.5 ผลการร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

 ผู้วิจัยได้จัดทำร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ที่ได้จากการศึกษาเอกสารงานวิจัยและสังเคราะห์องค์ประกอบที่เกี่ยวข้อง (Documentary Study)การศึกษาพหุกรณี (Multi-Case Study) และการสัมภาษณ์เชิงลึก (In-depth Interview) ได้องค์ประกอบของรูปแบบ ดังแสดงในตารางที่ 5.2

**ตารางที่ 5.2**

*ผลการร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ*

| ที่ | องค์ประกอบ | การศึกษาเอกสารและ งานวิจัย | การศึกษาพหุกรณี | การสัมภาษณ์เชิงลึก |
| --- | --- | --- | --- | --- |
| การวิเคราะห์สภาพของสถานศึกษาโดยใช้เทคนิค SOAR Analysis |  | 🗸 | 🗸 |
|  | 1. จุดแข็ง (Strengths: S)
 |  | 🗸 | 🗸 |
|  | 1. โอกาส (Opportunities: O)
 |  | 🗸 | 🗸 |
|  | 1. ความฝัน/แรงบันดาลใจ (Aspirations: A)
 |  | 🗸 | 🗸 |
|  | 1. ผลลัพธ์ (Result: R)
 |  | 🗸 | 🗸 |
| การกำหนดทิศทางนโยบายและวิสัยทัศน์ |  | 🗸 | 🗸 |
|  | 1. เป้าหมาย
 |  | 🗸 | 🗸 |
|  | 1. ทิศทาง
 |  | 🗸 | 🗸 |
| การดำนินการมีส่วนร่วมกับชุมชน | 🗸 | 🗸 | 🗸 |
|  | 1. การระดมความคิด
 | 🗸 | 🗸 | 🗸 |
|  | 1. การร่วมวางแผน
 | 🗸 | 🗸 | 🗸 |
|  | 1. การร่วมลงมือทำ
 | 🗸 | 🗸 | 🗸 |
|  | 1. การร่วมติดตามประเมินผล
 | 🗸 | 🗸 | 🗸 |
|  | 1. การรับประโยชน์ร่วมกัน
 | 🗸 | 🗸 | 🗸 |
|  | 1. การสร้างเครือข่าย
 |  | 🗸 | 🗸 |
| การประเมินทักษะชีวิตและอาชีพเกษตรสมัยใหม่ | 🗸 | 🗸 | 🗸 |
|  | 1. การสร้างสัมพันธ์กับบุคคลอื่น
 | 🗸 | 🗸 | 🗸 |
|  | 1. การแก้ปัญหา
 | 🗸 | 🗸 | 🗸 |
|  | 1. การสื่อสาร
 | 🗸 | 🗸 | 🗸 |
|  | 1. การตัดสินใจ
 | 🗸 | 🗸 | 🗸 |
|  | 1. การคิดอย่างมีวิจารณญาณ
 | 🗸 | 🗸 | 🗸 |
|  | 1. การริเริ่มสร้างสรรค์ ใช้นวัตกรรมและเทคโนโลยี
 | 🗸 | 🗸 | 🗸 |
|  | 1. การตระหนักรู้ในตนเอง
 | 🗸 | 🗸 | 🗸 |
|  | 1. การจัดการอารมณ์
 | 🗸 | 🗸 | 🗸 |
|  | 1. ความพอเพียง
 |  | 🗸 | 🗸 |

*(ต่อ)*

**ตารางที่ 5.2** (ต่อ)

|  |  |  |  |  |
| --- | --- | --- | --- | --- |
| ที่ | องค์ประกอบ | การศึกษาเอกสารและ งานวิจัย | การศึกษาพหุกรณี | การสัมภาษณ์เชิงลึก |
| การตรวจสอบข้อมูลย้อนกลับ |  | 🗸 | 🗸 |
|  | 1. ก่อนดำเนินการ
 |  | 🗸 | 🗸 |
|  | 1. ระหว่างดำเนินการ
 |  | 🗸 | 🗸 |
|  | 1. หลังดำเนินการ
 |  | 🗸 | 🗸 |

 จากตารางที่ 5.2 ผลการร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ พบว่าองค์ประกอบของรูปแบบ ประกอบด้วยการวิเคราะห์สภาพของสถานศึกษา การกำหนดนโยบายและวิสัยทัศน์การดำเนินการร่วมกับชุมชนการมีส่วนร่วมกับชุมชน 6 ด้าน ได้แก่การระดมความคิด การร่วมวางแผนการร่วมลงมือทำ การร่วมติดตามประเมินผล การรับประโยชน์ร่วมกันการสร้างเครือข่ายการประเมินทักษะชีวิตและอาชีพเกษตรสมัยใหม่ 9 ด้าน ได้แก่ การสร้างสัมพันธ์กับบุคคลอื่นการแก้ปัญหาการสื่อสารการตัดสินใจการคิดอย่างมีวิจารณญาณ การริเริ่มสร้างสรรค์ใช้นวัตกรรมและเทคโนโลยีการตระหนักรู้ในตนเองการจัดการอารมณ์และ ความพอเพียงและการตรวจสอบข้อมูลย้อนกลับก่อนดำเนินการ ระหว่างดำเนินการและ หลังดำเนินการ ผู้วิจัยสามารถสรุปเป็นแผนภาพและข้อความอธิบายลักษณะได้ ดังนี้

**การวิเคราะห์สภาพของสถานศึกษา**

 **โดยเทคนิคSOAR Analysis**

1.จุดแข็ง (Strengths: S)

2.โอกาส (Opportunities: O)

3.ความฝัน/แรงบันดาลใจ (Aspirations: A)

4.ผลลัพธ์ (Result: R)

**นโยบายและวิสัยทัศน์**

เป้าหมาย : การพัฒนาทักษะชีวิตและอาชีพเกษตรสมัยใหม่ตามนโยบายประเทศไทย 4.0

ทิศทาง : สร้างความมั่นคง มั่งคั่ง และยั่งยืนในสถานศึกษาและชุมชน

**การดำเนินการมีส่วนร่วมกับชุมชน**

1. การระดมความคิด (Brainstorming Participation)

2. การร่วมวางแผน (Planning Participation)

3. การร่วมลงมือทำ (Taking Action Participation)

4. การร่วมติดตามประเมินผล (Monitoring Participation)

5. การรับประโยชน์ร่วมกัน (Mutual Benefits Participation)

6. การสร้างเครือข่าย (Network Building)

**การประเมินทักษะชีวิตและอาชีพเกษตรสมัยใหม่**

1. การสร้างสัมพันธ์กับบุคคลอื่น(Building Relations with Others)

2. การแก้ปัญหา (Problem Solving)

3. การสื่อสาร(Communication)

4. การตัดสินใจ(Decision making)

5. การคิดอย่างมีวิจารณญาณ(Critical thinking)

6. การริเริ่มสร้างสรรค์ใช้นวัตกรรมและเทคโนโลยี (Creativity on Innovation and Technology Adoption)

7. การตระหนักรู้ในตนเอง(Self-awareness)

8. การจัดการอารมณ์(Emotional management)

9. ความพอเพียง (Sufficiency)

**ร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน**

**ภาคตะวันออกเฉียงเหนือ**

**การตรวจสอบข้อมูลย้อนกลับ (Feed Back)**

1. ก่อนดำเนินการ (Before Activity) 2.ระหว่างดำเนินการ (During Activity) 3.หลังดำเนินการ (After Activity)

***ภาพที่ 5.1*** ร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**5.2 ผลการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ**

 5.2.1 ผลการประเมินคุณภาพของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

 ผู้วิจัยได้กำหนดกรอบการประเมินคุณภาพของรูปแบบไว้ 4 ลักษณะ ได้แก่ 1)ความเป็นประโยชน์ 2)ความเป็นไปได้ในทางปฏิบัติ 3)ความถูกต้อง และ 4)ความเหมาะสม กลุ่มเป้าหมาย ได้แก่ ผู้เชี่ยวชาญจำนวน 9 คน ที่เกี่ยวข้องกับการวิจัย ได้มาโดยการเลือกตัวอย่างแบบเจาะจง (Purposive Sampling) ประกอบด้วย 1)ผู้บริหารสำนักงานเขตพื้นที่การศึกษา จำนวน 2 คน 2)ผู้บริหารสถานศึกษา จำนวน 3 คน 3)ศึกษานิเทศก์ จำนวน 2 คน และ 4)นักวิชาการการเกษตร จำนวน 2 คน โดยใช้แบบประเมินคุณภาพแบบมาตราส่วนประมาณค่า 5 ระดับวิเคราะห์ข้อมูลด้วยการหาค่าความถี่ ร้อยละ ค่าเฉลี่ยและส่วนเบี่ยงเบนมาตรฐานผลการประเมินคุณภาพรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ดังแสดงในตารางที่ 5.3

**ตารางที่ 5.3**

*ผลการประเมินคุณภาพของรูปแบบการมีส่วนร่วมกับชุมชนเพื่อเสริมสร้างทักษะชีวิต และอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ*

| ที่ | รายการประเมิน |  | S.D. | ระดับ |
| --- | --- | --- | --- | --- |
| ด้านความเป็นประโยชน์  | 4.53 | 0.49 | มากที่สุด |
| 1. | มีการให้กรอบแนวคิดและความรู้ที่จำเป็น | 4.55 | 0.54 | มากที่สุด |
| 2. | มีความชัดเจนสื่อถึงการนำไปสู่การปฏิบัติ | 4.53 | 0.55 | มากที่สุด |
| 3. | มีการให้แนวทางปฏิบัติแต่ละขั้นตอนอย่างครบถ้วน | 4.52 | 0.51 | มากที่สุด |
| 4. | มีความสอดคล้องกับความต้องการของสถานศึกษา | 4.62 | 0.52 | มากที่สุด |
| 5. | มีการสร้างความเข้าใจวิธีการปฏิบัติที่ถูกต้อง | 4.44 | 0.50 | มาก |
| 6. | มีการทำให้เห็นความจำเป็นที่ต้องพัฒนาด้านความเป็นไปได้ในทางปฏิบัติ | 4.52 | 0.56 | มากที่สุด |

*(ต่อ)*

**ตารางที่ 5.3** (ต่อ)

|  |  |  |  |  |
| --- | --- | --- | --- | --- |
| ที่ | รายการประเมิน |  | S.D. | ระดับ |
| 7. | มีขั้นตอนวิธีการที่นำไปสู่การปฏิบัติได้จริง | 4.59 | 0.52 | มากที่สุด |
| 8. | มีแนวทางและวิธีการปฏิบัติอยู่บนพื้นฐานของข้อมูลที่มีอยู่จริง | 4.63 | 0.49 | มากที่สุด |
| 9. | มีข้อมูลครบถ้วนเพียงพอสามารถนำไปใช้ได้จริง | 4.71 | 0.53 | มากที่สุด |
| 10. | มีการจัดการอย่างเป็นระบบ | 4.69 | 0.55 | มากที่สุด |
| 11. | มีข้อมูลหรือทรัพยากรสนับสนุนอย่างเพียงพอ | 4.67 | 0.59 | มากที่สุด |
| 12. | มีผลที่ได้จากการใช้รูปแบบอย่างคุ้มค่า | 4.48 | 0.57 | มาก |
| ด้านความถูกต้อง | 4.61 | 0.44 | มากที่สุด |
| 13. | มีการใช้ข้อมูลที่มีอยู่ได้อย่างถูกต้อง | 4.61 | 0.56 | มากที่สุด |
| 14. | มีข้อมูลถูกต้องตรงกับปัญหาความต้องการ | 4.66 | 0.52 | มากที่สุด |
| 15. | มีขั้นตอนการทำงานเป็นระบบน่าเชื่อถือ | 4.71 | 0.48 | มากที่สุด |
| 16. | มีเทคนิคหรือวิธีการวัดและประเมินผลถูกต้อง | 4.46 | 0.55 | มาก |
| 17. | มีหลักการทฤษฎีสนับสนุนรูปแบบอย่างถูกต้อง | 4.62 | 0.51 | มากที่สุด |
| ด้านความเหมาะสม | 4.60 | 0.47 | มากที่สุด |
| 18. | มีองค์ประกอบที่เหมาะสมกับบริบทของสถานศึกษา | 4.56 | 0.50 | มากที่สุด |
| 19. | มีขั้นตอนการมีส่วนร่วมหรือวิธีการปฏิบัติเหมาะสม | 4.61 | 0.54 | มากที่สุด |
| 20. | มีการส่งเสริมให้สอดคล้องเหมาะสมกับกิจกรรมอื่น ๆ | 4.58 | 0.51 | มากที่สุด |
| 21. | มีการปฏิบัติที่ยืดหยุ่นสามารถปรับใช้ได้ตามสถานการณ์ | 4.66 | 0.53 | มากที่สุด |
|  | โดยรวม | 4.59 | 0.42 | มากที่สุด |

 จากตารางที่ 5.3 ผลการประเมินคุณภาพของรูปแบบการมีส่วนร่วมกับชุมชนเพื่อเสริมสร้างทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ พบว่าคุณภาพของรูปแบบโดยรวมอยู่ในระดับมากที่สุด (=4.59, S.D.=0.42) เมื่อพิจารณารายด้านอยู่ในระดับมากที่สุดทุกด้านโดยมีความเป็นไปได้ในทางปฏิบัติมีค่าเฉลี่ยสูงสุด (=4.63, S.D.=0.45) รองลงมา ได้แก่ ความถูกต้อง (=4.61, S.D.=0.44) ความเหมาะสม (=4.60, S.D.=0.47) และความเป็นประโยชน์ (=4.53, S.D.=0.49) ตามลำดับ

 5.2.2 ผลการตรวจสอบยืนยันรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

 ผู้วิจัยได้ดำเนินการตรวจสอบยืนยันรูปแบบโดยการสัมมนาอิงผู้เชี่ยวชาญ (Connoisseurship) จำนวน 24 คน ประกอบด้วย ผู้ทรงคุณวุฒิจากสถาบันอุดมศึกษาจำนวน 11 คนผู้บริหารระดับสูงที่รับผิดชอบการพัฒนาเกษตรสมัยใหม่ จำนวน 5 คนผู้บริหารสถานศึกษาที่เป็นศูนย์การเรียนรู้ปรัชญาของเศรษฐกิจพอเพียงจำนวน 5 คน ศึกษานิเทศก์เชี่ยวชาญที่รับผิดชอบด้านการบริหารจัดการเรียนรู้ตามหลักปรัชญาของเศรษฐกิจพอเพียงจำนวน 3 คน เก็บรวบรวมข้อมูลโดยใช้แบบตรวจสอบรายการยืนยันรูปแบบ วิเคราะห์ข้อมูลด้วยการหาค่าร้อยละ โดยใช้เกณฑ์การพิจารณาของบุญชมศรีสะอาด (อ้างถึงใน สุภัทร บุญส่ง,2557, น.12)

 ร้อยละ 60 หมายถึง คงไว้

 ต่ำกว่าร้อยละ 60 หมายถึง ตัดออก

 ผลการตรวจสอบยืนยันรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ดังแสดงในตารางที่ 5.4

**ตารางที่ 5.4**

*ผลการตรวจสอบและยืนยันรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ*

| ที่ | รายการตรวจสอบ | เห็นด้วย | ผลการตรวจสอบ |
| --- | --- | --- | --- |
| ความถี่ | ร้อยละ | คงไว้ | ตัดออก |
| องค์ประกอบของรูปแบบ |  |  |  |  |
| 1. การวิเคราะห์สภาพของสถานศึกษาโดยใช้เทคนิค SOAR Analysis | 15 | 100 | 🗸 |  |
|  | 1.1จุดแข็ง (Strengths: S) | 15 | 100 | 🗸 |  |
|  | 1.2โอกาส (Opportunities: O) | 15 | 100 | 🗸 |  |
|  | 1.3ความฝัน/แรงบันดาลใจ (Aspirations: A) | 15 | 100 | 🗸 |  |
|  | 1.4 ผลลัพธ์ (Result: R) | 15 | 100 | 🗸 |  |
| 2. การกำหนดนโยบายและวิสัยทัศน์ | 15 | 100 | 🗸 |  |
|  | 2.1เป้าหมาย | 15 | 100 | 🗸 |  |
|  | 2.2 ทิศทาง | 15 | 100 | 🗸 |  |

*(ต่อ)*

**ตารางที่ 5.4** (ต่อ)

| ที่ | รายการตรวจสอบ | เห็นด้วย | ผลการตรวจสอบ |
| --- | --- | --- | --- |
| ความถี่ | ร้อยละ | คงไว้ | ตัดออก |
| 3. การดำเนินการมีส่วนร่วมกับชุมชน | 15 | 100 | 🗸 |  |
|  | 3.1 การระดมความคิด | 15 | 100 | 🗸 |  |
|  | 3.2 การร่วมวางแผน | 15 | 100 | 🗸 |  |
|  | 3.3 การร่วมลงมือทำ | 15 | 100 | 🗸 |  |
|  | 3.4 การร่วมติดตามประเมินผล | 15 | 100 | 🗸 |  |
|  | 3.5 การรับประโยชน์ร่วมกัน | 15 | 100 | 🗸 |  |
|  | 3.6การสร้างเครือข่าย | 15 | 100 | 🗸 |  |
| 4. การประเมินทักษะชีวิตและอาชีพเกษตรสมัยใหม่  | 15 | 100 | 🗸 |  |
|  | 4.1 การสร้างสัมพันธ์กับบุคคลอื่น | 12 | 80.00 | 🗸 |  |
|  | 4.2 การแก้ปัญหา | 13 | 86.67 | 🗸 |  |
|  | 4.3 การสื่อสาร | 11 | 73.33 | 🗸 |  |
|  | 4.4 การตัดสินใจ | 8 | 53.33 |  | 🗸 |
|  | 4.5 การคิดอย่างมีวิจารณญาณ | 8 | 53.33 |  | 🗸 |
|  | 4.6 การริเริ่มสร้างสรรค์ ใช้นวัตกรรมและเทคโนโลยี | 15 | 100 | 🗸 |  |
|  | 4.7 การตระหนักรู้ในตนเอง | 8 | 53.33 |  | 🗸 |
|  | 4.8 การจัดการอารมณ์ | 7 | 46.67 |  | 🗸 |
|  | 4.9 ความพอเพียง | 15 | 100 | 🗸 |  |
| 5. การตรวจสอบข้อมูลย้อนกลับ | 15 | 100 | 🗸 |  |
|  | 5.1 ก่อนดำเนินการ | 15 | 100 | 🗸 |  |
|  | 5.2 ระหว่างดำเนินการ | 15 | 100 | 🗸 |  |
|  | 5.3 หลังดำเนินการ | 15 | 100 | 🗸 |  |

 จากตารางที่ 5.4 ผลการตรวจสอบและยืนยันรูปแบบการมีส่วนร่วมกับชุมชนเพื่อเสริมสร้างทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ พบว่าผู้เชี่ยวชาญที่เข้าร่วมสัมมนามีความคิดเห็นในการคงไว้และตัดออกองค์ประกอบของรูปแบบได้แก่การวิเคราะห์สภาพของสถานศึกษาโดยใช้เทคนิค (SOAR Analysis) ประกอบด้วย จุดแข็ง โอกาส ความฝัน แรงบันดาลใจและผลลัพธ์ การกำหนดนโยบายและวิสัยทัศน์ ประกอบด้วย เป้าหมาย และทิศทาง การดำเนินการมีส่วนร่วมกับชุมชน ประกอบด้วยการระดมความคิดการร่วมวางแผน การลงมือทำ การร่วมติดตามประเมินผล การรับประโยชน์ร่วมกัน และการสร้างเครือข่าย โดยคิดเป็นร้อยละ 100 ส่วนการประเมินทักษะชีวิตและอาชีพเกษตรสมัยใหม่ มีความคิดเห็นคงไว้ 5 ประเด็นประกอบด้วย การสร้างสัมพันธ์กับบุคคลอื่น คิดเป็นร้อยละ 80.00 การแก้ปัญหา คิดเป็นร้อยละ 86.67 การสื่อสารคิดเป็นร้อยละ 77.33 การริเริ่มสร้างสรรค์ใช้นวัตกรรมและเทคโนโลยี และ ความพอเพียง คิดเป็นร้อยละ 100 นอกจากนี้ยังมีประเด็นและข้อเสนอแนะเพิ่มเติมดังนี้

 1. เนื่องจากรูปแบบในครั้งนี้เป็นลักษณะของรูปแบบทั่วไป (Generic Model) ดังนั้น ควรมีความยืดหยุ่นสูง มีสาระสำคัญหรือองค์ประกอบของรูปแบบไม่ซับซ้อนเพื่อให้ผู้นำไปปฏิบัติเข้าใจและสามารถนำไปประยุกต์ใช้ได้ง่ายไม่ยุ่งยาก

 2. ควรสร้างคู่มือการใช้รูปแบบการมีส่วนร่วมกับชุมชนเพื่อเสริมสร้างทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ในภาคตะวันออกเฉียงเหนือ โดยให้มีองค์ประกอบสำคัญ เช่น ความเป็นมาและความสำคัญวัตถุประสงค์ นิยามศัพท์เฉพาะ โครงสร้างและองค์ประกอบ ขั้นตอนการดำเนินงาน การติดตามและประเมินผลบทบาทหน้าที่และความรับผิดชอบสื่อประกอบและเครื่องมือ และปัจจัยหรือเงื่อนไขความสำเร็จ

 จากการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ผู้วิจัยได้ปรับปรุงตามที่ผู้เชี่ยวชาญเสนอแนะและสรุปเป็นแผนภาพและข้อความอธิบายลักษณะ ได้ดังนี้

**การวิเคราะห์สภาพของสถานศึกษา**

 **โดยเทคนิคSOAR Analysis**

1.จุดแข็ง (Strengths: S)

2.โอกาส (Opportunities: O)

3.ความฝัน/แรงบันดาลใจ (Aspirations: A)

4.ผลลัพธ์ (Result: R)

**นโยบายและวิสัยทัศน์**

เป้าหมาย : การพัฒนาทักษะชีวิตและอาชีพเกษตรสมัยใหม่ตามนโยบายประเทศไทย 4.0

ทิศทาง : สร้างความมั่นคง มั่งคั่ง และยั่งยืนในสถานศึกษาและชุมชน

**การดำเนินการมีส่วนร่วมกับชุมชน**

1. การระดมความคิด (Brainstorming Participation)

2. การร่วมวางแผน (Planning Participation)

3. การร่วมลงมือทำ (Taking Action Participation)

4. การร่วมติดตามประเมินผล (Monitoring Participation)

5. การรับประโยชน์ร่วมกัน (Mutual Benefits Participation)

6. การสร้างเครือข่าย (Network Building)

**การประเมินทักษะชีวิตและอาชีพเกษตรสมัยใหม่**

1. การสร้างสัมพันธ์กับบุคคลอื่น(Building Relations with Others)

2. การแก้ปัญหา (Problem Solving)

3. การสื่อสาร(Communication)

4. การริเริ่มสร้างสรรค์ใช้นวัตกรรมและเทคโนโลยี (Creativity on Innovation and Technology Adoption)

5. ความพอเพียง (Sufficiency)

**การตรวจสอบข้อมูลย้อนกลับ (Feed Back)**

1.ก่อนดำเนินการ (Before Activity) 2.ระหว่างดำเนินการ (During Activity) 3.หลังดำเนินการ (After Activity)

**รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่**

**ของสถานศึกษา สังกัดสำนักงานคณะกรรมการการศึกษาขั้นพื้นฐาน**

**ภาคตะวันออกเฉียงเหนือ**

***ภาพที่ 5.2*** รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**5.3 ผลการประชาสัมพันธ์รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ**

 ผู้วิจัยได้นำรูปแบบไปประชาสัมพันธ์เพื่อสร้างความเข้าใจแก่บุคลากรในสถานศึกษาและผู้มีส่วนเกี่ยวข้อง โดยการเลือกแบบเจาะจงจากโรงเรียนที่เปิดสอนทั้งในระดับก่อนประถมศึกษา ระดับประถมศึกษาและระดับมัธยมศึกษา และที่เต็มใจสมัครเข้าร่วมโครงการ คือ โรงเรียนบ้านกอกวิทยาคม ตำบลผาเสวย อำเภอสมเด็จ จังหวัดกาฬสินธุ์ เก็บรวบรวมข้อมูลโดยใช้แบบประเมินความพึงพอใจเกี่ยวกับรูปแบบจากผู้บริหารสถานศึกษา ครูกรรมการสถานศึกษาขั้นพื้นฐาน ผู้นำชุมชน และผู้ปกครองนักเรียน จำนวน 93 คน วิเคราะห์ข้อมูลด้วยการหาค่าความถี่ ร้อยละ ค่าเฉลี่ย และส่วนเบี่ยงเบนมาตรฐาน ดังแสดงในตารางที่ 5.5

**ตารางที่ 5.5**

*ค่าเฉลี่ย ส่วนเบี่ยงเบนมาตรฐาน และระดับความพึงพอใจต่อรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ*

| ที่ | รายการประเมิน | ความพึงพอใจ |
| --- | --- | --- |
|  | S.D. | ระดับ |
| การวิเคราะห์สภาพของสถานศึกษาโดยใช้เทคนิคSOAR Analysis | 4.95 | 0.67 | มากที่สุด |
| 1. | จุดแข็ง (Strengths : S) | 4.97 | 0.76 | มากที่สุด |
| 2. | โอกาส (Opportunities : O) | 4.95 | 0.69 | มากที่สุด |
| 3. | ความฝัน แรงบันดาลใจ (Aspirations : A) | 4.98 | 0.72 | มากที่สุด |
| 4. | ผลลัพธ์ที่ต้องการ (Result : R) | 4.89 | 0.61 | มากที่สุด |
| การกำหนดทิศทางนโยบายและวิสัยทัศน์ | 4.93 | 0.71 | มากที่สุด |
| 1. | เป้าหมาย | 4.95 | 0.77 | มากที่สุด |
| 2. | ทิศทาง | 4.91 | 0.82 | มากที่สุด |
| การดำเนินการมีส่วนร่วมกับชุมชน | 4.95 | 0.61 | มากที่สุด |
| 1. | การระดมความคิด | 4.95 | 0.72 | มากที่สุด |
| 2. | การร่วมวางแผน | 4.89 | 0.69 | มากที่สุด |
| 3. | การร่วมลงมือทำ | 4.96 | 0.73 | มากที่สุด |
| 4. | การร่วมติดตามประเมินผล | 4.98 | 0.78 | มากที่สุด |
| 5. | การรับประโยชน์ร่วมกัน | 4.97 | 0.72 | มากที่สุด |

*(ต่อ)*

**ตารางที่ 5.5** (ต่อ)

| ที่ | รายการประเมิน | ความพึงพอใจ |
| --- | --- | --- |
|  | S.D. | ระดับ |
| 6. | การสร้างเครือข่าย | 4.95 | 0.69 | มากที่สุด |
| การประเมินทักษะชีวิตและอาชีพเกษตรสมัยใหม่  | 3.50 | 0.62 | มาก |
| 1. | การสร้างสัมพันธ์กับบุคคลอื่น | 3.51 | 0.67 | มาก |
| 2. | การแก้ปัญหา | 3.51 | 0.80 | มาก |
| 3. | การสื่อสาร | 3.52 | 0.71 | มาก |
| 4. | การริเริ่มสร้างสรรค์ ใช้นวัตกรรมและเทคโนโลยี | 3.53 | 0.74 | มาก |
| 5. | ความพอเพียง | 3.44 | 0.67 | ปานกลาง |
| การตรวจสอบข้อมูลย้อนกลับ | 4.50 | 0.51 | มาก |
| 1. | การตรวจสอบก่อนดำเนินการ | 4.58 | 0.68 | มาก |
| 2. | การตรวจสอบระหว่างดำเนินการ | 4.43 | 0.55 | มาก |
| 3. | การตรวจสอบหลังดำเนินการ | 4.50 | 0.67 | มาก |
|  | โดยรวม | 4.52 | 0.45 | มากที่สุด |

 จากตารางที่ 5.5 พบว่า ความพึงพอใจโดยรวมของผู้บริหาร ครู กรรมการสถานศึกษาขั้นพื้นฐาน ผู้นำชุมชน และผู้ปกครองนักเรียนมีความพึงพอใจในระดับมากที่สุด (= 4.52, S.D=0.45) โดยองค์ประกอบด้านการดำเนินการมีส่วนร่วมกับชุมชนมีความพึงพอใจสูงสุด (= 4.95, S.D=0.61)รองลงมาคือด้านการวิเคราะห์สภาพของสถานศึกษาโดยใช้เทคนิค SOAR Analysis (= 4.95, S.D=0.67) ด้านการกำหนดทิศทางนโยบายและวิสัยทัศน์ (= 4.93, S.D=0.71) การตรวจสอบข้อมูลย้อนกลับ (= 4.50, S.D=0.51) และด้านการประเมินทักษะชีวิตและอาชีพเกษตรสมัยใหม่ (= 4.50, S.D=0.62) ตามลำดับ